text: [{"text_idx": "#000001", "text": "\u00ab Verkstova a\u0301 Parkour \u00f8kinum"}, {"text_idx": "#000004", "text": "I\u0301slendski bo\u0301lkurin Molda kann bo\u0301lkast, sum gittarmetal i\u0301 glamrokksti\u0301l fra\u0301 80\u2019unum vi\u00f0 eitt sindur av vi\u0301kingada\u0301mi. Bo\u0301lkurin bleiv stovna\u00f0ur i\u0301 mars 2020 av systkinnab\u00f8rnunum Helga og Albert To\u0301rshamar, sum eru \u00e6tta\u00f0ir u\u0301r Fuglafir\u00f0i."}, {"text_idx": "#000005", "text": "Bo\u00f0skapurin i\u0301 tekstunum hja\u0301 Molda eru um sterkar nattu\u0301rumegi, illve\u00f0ur og a\u00f0rar tilbur\u00f0ir, i\u00f0 i\u0301slenska tjo\u0301\u00f0in kennir. Staklagi\u00f0, i\u00f0 gav Molda veingir, eitur \u201cYmur Jo\u0308r\u00f0\u201d. Hesin kom u\u0301t i\u0301 2021 og var vi\u00f0 i\u0301bla\u0301stri av eldgosinum i\u0301 Fagradalsfjalli, men er um eldgosi\u0111 i\u0301 Vestmannaoyggjum i\u0301 1973."}, {"text_idx": "#000008", "text": "No\u0308nne er sangari, sangskrivari og framlei\u00f0ari u\u0301r F\u00f8royum, sum ger si\u0301n egna to\u0301nleik, umframt onkunti\u0301\u00f0 eisini at miksa og mastra. To\u0301nleikurin hja\u0301 honum handlar um hansara egnu li\u0301vsroyndir. Hann vil gera to\u0301nleik, sum onnur kunnu relatera til og fa\u0301a ta\u00f0 gott av. Og hansara ljo\u0301\u00f0, beats, r\u00f8dd og n\u00e6rvera kunnu eisini fa\u0301a teg at gloyma alt eina l\u00f8tu."}, {"text_idx": "#000009", "text": "No\u0308nne, aka Jo\u0301nas Langgard, hevur bu\u0301\u00f0 a\u0301 Amager ein sto\u0301ran part av si\u0301num li\u0301vi. Sum 13 a\u0301ra gamal byrja\u00f0i hann at gera to\u0301nleik i\u0301 kjallaranum hja\u0301 ommu si\u0301ni, ta\u0301 hann bu\u0301\u00f0i i\u0301 F\u00f8royum i\u0301 eitt ti\u0301\u00f0arskei\u00f0. Myrkt elektroniskt R&B og HipHop. Vi\u00f0 no\u0301gvum l\u00f8gum av vokali og ko\u0301r r\u00f8ddum.\nTo\u0301nleikur hevur alti\u0301\u00f0 veri\u00f0 fremsta a\u0301hugama\u0301li\u00f0 hja\u0301 no\u0308nne og hevur hja\u0301lpt honum i\u0301gj\u00f8gnum trupul ti\u0301\u00f0arskei\u00f0 i\u0301 li\u0301vinum. I\u0301bla\u0301sturin f\u00e6r hann fra\u0301 Tirzah, Brent Faiyaz, The weeknd, SIR, Che Ecru og Safe. Hann hevur framleitt fleiri l\u00f8g saman vi\u00f0 millum anna\u00f0 Marius DC."}, {"text_idx": "#000010", "text": "St\u00f8vut rokk n\u2019 roll og inniligar balladir a\u0301 Kyrjasteini."}, {"text_idx": "#000011", "text": "Benjamin Petersen, i\u00f0 kallar seg Son of Fortune, er ein outlaw rokk n\u2019 rollari sum vil naka\u00f0! Seinasta pla\u0301tan hja\u0301 honum \u201cVoodoo Pop\u201d bleiv upptikin i\u0301 Nashville Tennessee av monnum, i\u00f0 hava arbeitt vi\u00f0 Chris Stapleton og Jack White. \u201cJambalaya\u201d valdi staklagi \u201cSunday in Music City\u201d, at vera a\u0301rsins lag 2021 og i\u0301 a\u0301r hevur Son of Fortune aftur veri\u00f0 i\u0301 uppt\u00f8kuh\u00f8linum, og ein ny\u0301ggj pla\u0301ta er a\u0301vegis."}, {"text_idx": "#000012", "text": "Vi\u00f0 s\u00e6r a\u0301 Kyrjastein hevur Benjamin si\u0301n tru\u0301fasta barndo\u0301ms kammerat, lokalu hetjuna Jan Ru\u0301na Poulsen, i\u00f0 leikar a\u0301 gamlar trummur hja\u0301 Fuglajar\u00f0ar hornorkestri."}]